SOMO MAR 10
Ere Kaka Inyalo Fwenyo Din Madier?
1. Be nitie mana din achiel kende madier?
Yesu ne opuonjo jolupne mana din achiel kende, din madier. Inyalo wach ni en yo madhi e ngima mochwere. Yesu nowacho niya: Joma nwang’o yorno ‘nok.’ (Mathayo 7:14) Nyasaye yie mana gi lamo motenore kuom Wachne ma en Muma. Jokristo duto madier oriwore e yie achiel.—Som Johana 4:23, 24; 14:6; Jo Efeso 4:4, 5.
2. Ang’o ma Yesu ne owacho e wi Jokristo ma miriambo?
Yesu nochiwo siem ni jonabi ma miriambo ne dhi ketho din madier mar Jokristo. Gi oko, ginenore ka gima gin jolamo madier. Giwacho ni gin Jokristo. Kata kamano, inyalo fwenyo gima gin gadier. E yo mane? Lamo madier kende ema nyago Jokristo madier ma kitgi koda gik ma gitimo luwore gi puonj mag Jokristo.—Som Mathayo 7:13-23.
3. Inyalo fwenyo nade jogo malamo Nyasaye madier?
Ne ane gik moko abich manyalo fwenyogi:
Joma lamo Nyasaye madier kawo Muma kaka Wach Nyasaye. Gitemo dak kaluwore gi puonjge. Omiyo, din madier opogore gi din ma puonjge gin mana paro mag dhano. (Mathayo 15:7-9) Joma lamo Nyasaye madier ok tim mopogore gi kaka gipuonjo.—Som Johana 17:17;2 Timotheo 3:16, 17.
Jolup madier mag Yesu miyo nying Nyasaye ma en Jehova, luor. Yesu nomiyo nying Nyasaye luor kuom lando nyingno. Ne okonyo ji ng’eyo Nyasaye kendo ne opuonjogi lemo ni mondo nying Nyasaye obed maler. (Mathayo 6:9) En din mane malando nying Nyasaye e alworau?—Som Johana 17:26; Jo Rumi 10:13, 14.
Jokristo madier lando wach Pinyruodh Nyasaye. Nyasaye ne ooro Yesu mondo oland wach maber mar Pinyruodhno. Pinyruodh Nyasaye kende ema dhano nyalo ketoe genogi. Yesu ne odhi nyime wuoyo kuom pinyruodhno nyaka thone. (Luka 4:43; 8:1; 23:42, 43) Ne owacho ni jolupne ne dhi lando wach pinyruodhno. Kapo ni ng’ato ochako wuoyo kodi e wi wach Pinyruodh Nyasaye, ibiro kawo ni en jadin mane?—Som Mathayo 24:14.
Jolup Yesu ok gin mag piny marachni. Inyalo fwenyogi kuom kaka ok gidonjre gi weche mag siasa kod tungni mag oganda. (Johana 17:16; 18:36) Bende ok giluw paro koda yore maricho mahinyo ji.—Som Jakobo 4:4.
Jokristo madier nyiso hera madier e kindgi. Kokalo kuom Wach Nyasaye, gipuonjore miyo kit ogendini duto luor. Kata obedo ni dinde mag miriambo osebedo ka riwo lwedo lwenje mag ogendini, joma lamo Nyasaye madier to ok tim kamano. (Mika 4:1-3) Kar mano, Jokristo madier tiyo gi kinde koda mwandugi e konyo kendo jiwo jomoko.—Som Johana 13:34, 35; 1 Johana 4:20.
4. Be inyalo fwenyo din madier?
En din mane ma puonjge duto otenore kuom Wach Nyasaye, mamiyo nying Nyasaye luor, kendo malando ni Pinyruodh Nyasaye kende ema dhano nyalo ketoe genogi? Gin jomage ma jiwo hera kendo kwedo weche lweny? Inyalo dwoko nade?—Som 1 Johana 3:10-12.
Puonjri Weche Momedore
Ang’o ma Muma Puonjo Kuom Adier?
Lamo ma Nyasaye Oyie Godo
Non ane gik moko auchiel ma ing’eyogo jogo malamo Nyasaye gadier.
luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn